Preguinho João Coelho Neto, magħruf komunement bħala Preguinho (Rio de Janeiro, 8 ta' Frar 1905 – Rio de Janeiro, 1 ta' Ottubru 1979) kien futboler Brażiljan li kien jilgħab bħala attakkant. Bin il-kittieb Brażiljan Coelho Neto, Preguinho twieled fl-1905. Huwa lagħab bejn l-1925 u l-1938 għal Fluminense u skorja 184 gowl. Minbarra l-futbol kien kapaċi jilgħab ukoll il-volibol, il-baskitbol, il-ħoki fost oħrajn. Fl-1952 huwa rċieva t-titlu ta' ""Grande Benemérito Atleta"". Għall-Brażil huwa ħa sehem fit-Tazza tad-Dinja 1930. Hu kien l-ewwel kaptan tat-tim nazzjonali Brażiljan u skorja l-ewwel gowl għall-Brażil f'edizzjoni tat-Tazza tad-Dinja fil-logħba kontra l-Jugożlavja. Magħhom żied żewġ gowls oħra fil-logħba kontra l-Bolivja. Huwa miet fl-età ta' 74 sena fid-29 ta' Settembru, 1979. Fl-unur tiegħu, Fluminense ddedikaw statwa.